Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenia Európskeho Parlamentu a Rady, ktorým sa mení a dopĺňa nariadenie (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2007/0864 v konečnom znení - COD 2005/0228 */





[pic] | KOMISIA EURÓPSKYCH SPOLOČENSTIEV | Brusel, 19.12.2007 KOM(2007) 864 v konečnom znení 2005/0228 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2005/0228 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY, ktorým sa mení a dopĺňa nariadenie (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva 1. Úvod V článku 251 ods. 2 treťom pododseku písm. c) Zmluvy o ES sa stanovuje, že Komisia zaujme stanovisko k zmenám a doplneniam navrhovaným Európskym parlamentom počas druhého čítania. Stanovisko Komisie k 20 pozmeňujúcim a doplňujúcim návrhom Parlamentu je uvedené nižšie. 2. KONTEXT Dátum doručenia návrhu Európskemu parlamentu a Rade (dokument KOM(2005) 579, v konečnom znení 2005/0228 (COD)) | 18. novembra 2005 | Dátum stanoviska Európskeho hospodárskeho a sociálneho výboru | 21. apríla 2006 | Dátum stanoviska Európskeho parlamentu, prvé čítanie | 14. marca 2007 | Dátum prijatia spoločnej pozície (jednomyseľne) | 15. októbra 2007 | Dátum prijatia rezolúcie počas druhého čítania v Európskom parlamente, obsahujúcej 20 pozmeňujúcich a doplňujúcich návrhov k spoločnej pozícii | 12. decembra 2007 | 3. CIEľ NÁVRHU Cieľom návrhu Komisie prijatého 15. novembra 2005 je rozšíriť uplatňovanie spoločných pravidiel bezpečnosti na letovú prevádzku, licencie pilotov a bezpečnosť lietadiel tretích krajín. Mali by sa ním tiež posilniť kontroly a sankcie v prípade nedodržania týchto pravidiel a na základe doterajších skúseností zlepšiť fungovanie EASA (Európska agentúra pre bezpečnosť letectva). 4. STANOVISKO KOMISIE K POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU Komisia môže súhlasiť s 20 pozmeňujúcimi a doplňujúcimi návrhmi prijatými Európskym parlamentom počas druhého čítania, pretože sú výsledkom kompromisu dosiahnutého všetkými tromi inštitúciami. Hlavné pozmeňujúce a doplňujúce návrhy sa týkajú zmeny definície zložitého lietadla, notifikácie ex ante výnimiek zo schém obmedzenia letového času, vytvorenia systému pokút a výberu členov správnej rady na základe ich skúseností a ich záväzku konať v záujme agentúry. V rámci tohto kompromisu Komisia vydala tri vyhlásenia: K článku 63 Pokiaľ ide o článok 63, Komisia vyhlasuje, že pri zmene a doplnení nariadenia Komisie (ES) č. 593/2007 z 31. mája 2007 o poplatkoch a platbách vyberaných Európskou agentúrou pre bezpečnosť letectva náležite zohľadní osobitnú situáciu MSP a hlavne zohľadní vplyv, ktorý na ich hospodársku životaschopnosť môže mať úroveň poplatkov a platieb. Naďalej bude pri tom zabezpečovať súlad s princípom nediskriminácie a zároveň zabezpečovať, aby príjmy agentúry z certifikačnej činnosti naďalej postačovali na pokrytie všetkých nákladov na poskytované služby. K článku 3 písm. j) bodu i) štvrtému pododseku „Pokiaľ ide o definíciu zložitého motorového lietadla, Komisia vyhodnotí hospodársky vplyv na trhy zahrnutia lietadiel vybavených prúdovými motormi alebo viac ako jedným turbovrtuľovým motorom do takejto definície a požiada Európsku agentúru pre bezpečnosť letectva o sledovanie ich úrovne bezpečnosti.“ K prílohe II písm. e) (ultraľahké lietadlá) „Komisia požiada Európsku agentúru pre bezpečnosť letectva, aby uskutočnila oficiálne konzultácie so všetkými zainteresovanými stranami a v prípade potreby predložila odôvodnené stanovisko k zmene písmena e) prílohy II, zameranej na zahrnutie ultraľahkého lietadla ľahšieho ako 600 kg.“ 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené v predchádzajúcom texte.